നെല്ലീ ഡേവിസ് ടെയ്‍ലോ റോസ് (ജീവിതകാലം : നവംബർ 29, 1876 – ഡിസംബർ 19, 1977) ഒരു അമേരിക്കൻ രാഷ്ട്രീയപ്രവർത്തകയായിരുന്നു. 1925 മുതൽ 1927 വരെയുള്ള കാലഘട്ടത്തിൽ വയോമിങ്ങിലെ പതിനാലാമത്തെ ഗവർണ്ണറായി സേവനമനുഷ്ടിച്ചിരുന്നു. അതുപോലെതന്നെ 1933 മുതൽ 1953 വരെയുള്ള കാലം അമേരിക്കൻ ഐക്യനാടുകളുടെ കമ്മട്ടത്തിൻറെ ഡയറക്ടറുമായിരുന്നു. ഒരു യു.എസ് സംസ്ഥാന ഗവർണറായി സത്യപ്രതിജ്ഞ ആദ്യത്തെ സ്ത്രീ ആയിരുന്നു നെല്ലീ ഡേവിസ്. വയോമിങ്ങിൻറെ ഗവർണ്ണറായിരുന്ന ഏകവനിതയും അവരാണ്.